A Formula–1-ben debütáló abu-dzabi nagydíj időmérőjén a 8. időt autózta, de Heikki Kovalainen rajtbüntetése miatt egy hellyel előrébb jött a rajtrácson. A futam nagy részén pontszerző helyen haladt, de miután egy előzési kísérlet során autója összeért Sébastien Buemi járművével, megpördült, és a 10. helyre csúszott vissza. Végül a versenyt is ebben a pozícióban zárta.